CELEX: 32006D0028
Language: lv
Date: 2006-01-18 00:00:00
Title: 2006/28/EK: Komisijas Lēmums ( 2006. gada 18. janvāris ) par maksimālā laikposma pagarināšanu, kurā zināmiem liellopiem ieliek krotālijas  (izziņots ar dokumenta numuru K(2006) 43)   (Dokuments attiecas uz EEZ)

24.1.2006   
            
            
               LV
            
            
               Eiropas Savienības Oficiālais Vēstnesis
            
            
               L 19/32
            
         
      KOMISIJAS LĒMUMS
   
   (2006. gada 18. janvāris)
   par maksimālā laikposma pagarināšanu, kurā zināmiem liellopiem ieliek krotālijas
   (izziņots ar dokumenta numuru K(2006) 43)
   (Dokuments attiecas uz EEZ)
   (2006/28/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97 (1), un jo īpaši tās 4. panta 2. punktu,
   ņemot vērā dalībvalstu pieprasījumus,
   tā kā:
   
               (1)
            
            
               Dažas dalībvalstis saskaņā ar Regulu (EK) Nr. 1760/2000 ir lūgušas par sešiem mēnešiem pagarināt maksimālo laikposmu, kādā liellopiem ieliek krotālijas, ja liellopi tiek turēti saskaņā īpašiem pārvaldības nosacījumiem un ja krotālijas ir grūti un pat bīstami ielikt 20 dienās pēc dzīvnieku piedzimšanas teritorijai specifisko nelabvēlīgo dabas apstākļu un visai agresīvās dzīvnieku uzvedības dēļ.
            
         
               (2)
            
            
               Minētajos apstākļos jāatļauj pagarināt maksimālo krotāliju ielikšanas laiku, ievērojot noteiktus aizsardzības pasākumus. Sevišķi jānodrošina, lai nelabvēlīgi netiek ietekmēta liellopu datu bāzē sniegtās informācijas kvalitāte un lai neviens liellops, kam nav ielikta krotālija, netiek pārvietots.
            
         
               (3)
            
            
               Šis pagarinājums jāattiecina tikai uz saimniecībām, kam attiecīgā dalībvalsts katrai atsevišķi atļāvusi, vadoties pēc skaidri noteiktiem kritērijiem.
            
         
               (4)
            
            
               Ņemot vērā to, ka šajā lēmumā paredzētie pasākumi jāattiecina uz visām dalībvalstīm, jāatceļ Komisijas 1998. gada 12. oktobra Lēmums 98/589/EK, ar ko pagarina maksimālo laikposmu, kurš paredzēts krotāliju ielikšanai dažiem Spānijas ganāmpulka liellopiem (2), kurā norādīti īpaši nosacījumi Spānijai.
            
         
               (5)
            
            
               Šajā lēmumā paredzētie pasākumi ir saskaņā ar Eiropas Lauksaimniecības virzības un garantiju fonda komitejas atzinumu,
            
         IR PIEŅĒMUSI ŠO LĒMUMU.
   1. pants
   Atļauja pagarināt iezīmēšanas laikposmu
   Dalībvalstis var atļaut saimniecībām par sešiem mēnešiem pagarināt maksimālo laikposmu, kas paredzēts Regulas (EK) Nr. 1760/2000 4. panta 2. punkta pirmajā daļā un kādā ieliek krotālijas zīdītājgovju teļiem, kurus neizmanto piena ražošanai, ar nosacījumu, ka ir izpildīti šā lēmuma 2.–5. pantā izklāstītie nosacījumi.
   2. pants
   Atļaujas piešķiršanas nosacījumi
   1.   Dalībvalstis var piešķirt atļaujas, kā paredzēts 1. pantā, ja tās pārliecinājušās, ka ir izpildīti šādi nosacījumi:
   
               a)
            
            
               saimniecībā ir brīvās turēšanas apstākļi, kur zīdītājgovis tiek audzētas saskaņā ar ekstensīviem nosacījumiem;
            
         
               b)
            
            
               teritorijai, kurā dzīvnieki tiek turēti, ir raksturīgi specifiski nelabvēlīgi dabas apstākļi, kā rezultātā dzīvniekiem ir samazināta fiziskā saskare ar cilvēkiem;
            
         
               c)
            
            
               dzīvnieki nav pieraduši pie regulāras saskares ar cilvēkiem un uzvedas visai agresīvi;
            
         
               d)
            
            
               kad ieliek krotālijas, katru teļu var skaidri sasaistīt ar tā māti.
            
         2.   Dalībvalstis var noteikt papildu kritērijus, jo īpaši lai 1. pantā paredzētās atļaujas attiecinātu tikai uz konkrētiem ģeogrāfiskajiem reģioniem vai īpašām šķirnēm.
   3.   Dalībvalstis paziņo Komisijai, ja tās piemēro šo lēmumu, un informē to par visiem papildu kritērijiem, ko tās nosaka saskaņā ar 2. punktu.
   3. pants
   Iezīmēšana
   Saimniecībās, kam piešķirtas 1. pantā paredzētās atļaujas, krotālijas ieliek vēlākais tad, kad:
   
               —
            
            
               teļš sasniedz sešu mēnešu vecumu,
            
         
               —
            
            
               teļu nošķir no mātes,
            
         
               —
            
            
               teļš pamet saimniecību.
            
         4. pants
   Datorizēta datu bāze
   1.   Kompetentā iestāde reģistrē elektroniskajā liellopu datu bāzē, kas minēta Regulas (EK) Nr. 1760/2000 5. pantā, šā lēmuma 1. pantā paredzētās atļaujas attiecībā uz saimniecībām, kam šīs atļaujas piešķirtas.
   2.   Dzīvnieku turētāji, saskaņā ar Regulas (EK) Nr. 1760/2000 7. panta 1. punktu paziņojot par katra dzīvnieka piedzimšanu, informē kompetento iestādi par visiem dzīvniekiem, kam saskaņā ar šo lēmumu vēl nav ieliktas krotālijas.
   3.   Saņemot paziņojumu par piedzimušajiem dzīvniekiem, kam nav ieliktas krotālijas, kompetentā iestāde tos reģistrē elektroniskajā liellopu datu bāzē.
   5. pants
   Kontroles pasākumi
   Kompetentā iestāde katru gadu dodas vismaz vienā pārbaudes apmeklējumā uz ikvienu saimniecību, kam piešķirta atļauja saskaņā ar 1. pantu. Ja 2. pantā minētie nosacījumi vairs nav izpildīti, kompetentā iestāde atļauju atņem.
   6. pants
   Atcelšana
   Atceļ Lēmumu 98/589/EK.
   7. pants
   Adresāti
   Lēmums ir adresēts dalībvalstīm.
   
      Briselē, 2006. gada 18. janvārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 204, 11.8.2000., 1. lpp. Regulā grozījumi izdarīti ar 2003. gada Pievienošanās aktu.
   
      (2)  OV L 283, 21.10.1998., 19. lpp. Lēmumā grozījumi izdarīti ar Lēmumu 1999/520/EK (OV L 199, 30.7.1999., 72. lpp.).